ઇરાન અને સાઉદી અરેબિયા વચ્ચેના સંબંધો આમ તો પહેલાંથી જ તણાવભર્યા હતા, પરંતુ અચાનક આ સંબંધો એટલી હદે વણસી ગયા કે તેની અસર સમગ્ર દુનિયામાં વર્તાવા લાગી. ઇરાન અને સાઉદી અરેબિયા વચ્ચેના સંબંધો વણસવાના પગલે અખાતી ક્ષેત્રથી લઇને અફઘાનિસ્તાન-પાકિસ્તાન સુધી જેહાદી ત્રાસવાદને નિયંત્રિત કરવાની સમગ્ર યોજના ઘોંચમાં પડી શકે છે અને બહે‌િરન જેવા શાંત દેશોમાં આંતરવિગ્રહ જેવી સ્થિતિ ઊભી થઇ શકે તેમ છે. આ મામલાની શરૂઆત એક વિચિત્ર એંગલથી થઇ છે. બહુ ઓછા લોકો જાણે છે કે કટ્ટરવાદી સુન્ની પ્રદેશ સાઉદી અરેબિયાની ૧૦થી ૧પ ટકા વસ્તી શિયા છે અને જે પૂર્વીય પ્રાંતમાં આ વસ્તી કે‌િન્દ્રત છે ત્યાં દેશના મોટા મોટા તેલ ભંડાર પણ આવેલા છે.